་གསང་བའི་རྒྱ་ཅན༔དཔལ་ཆེན་ཕྲིན་ལས་ཀྱི་སྒྲུབ་པ༔རྡོ་རྗེ་གཞོན་ནུའི་ལས་བྱང་ཡེ་ཤེས་སྒྱུ་འཕྲུལ་གྱི་གསང་མཛོད་བཞུགས་སོ༔
༠༠༠༠༠༠༠བརྡ་ཡིག༣༤ན་མོ་གུ་རུ་དྷེ་ཝ་ཌཱཀི་ནཱི༔༠༠༠༠༠༠༠བརྡ་ཡིག༣༤བདག་འདྲ་རྗེ་བཙུན་པདྨ་ཐོད་ཕྲེང་ངས༔མ་འོངས་ལས་ཅན་རྣམས་ཀྱི་དོན་ཆེད་དུ༔སྒྲུབ་དང་དཀྱིལ་འཁོར་ཀུན་གྱི་མཆོག་ཆེན་པོ༔དཔལ་ཆེན་རྡོ་རྗེ་གཞོན་ནུ་སྒྲུབ་པའི་ཐབས༔རྡོ་རྗེ་ཐེག་པའི་ལམ་མཆོག་བསྟན་པར་བྱ༔མ་འོངས་བསྐལ་བའི་མར་གཤམ་སྙིགས་མའི་དུས༔བདུད་ཀྱི་སྟོབས་བཙན་བདུད་པོ་དབང་ཆེན་གྱི༔ཟིལ་དང་འཇིགས་པའི་ང་རྒྱལ་གདངས་སྒྲ་ཡིས༔ཡུལ་དགོན་འཇིག་འཇོམས་མ་ཞིག་པའི་རྒྱུད་སློང་༔བསྟན་པའི་སྲོག་ཤིང་མངའ་འོག་དམངས་སུ་བསྒྱུར༔བཞེངས་པའི་རྟེན་བཤིག་བསྟན་གཞི་དགོན་གནས་འཛིན༔རྒྱ་བོད་གཉིས་ལ་རང་ཚན་འཁྲུག་པ་དར༔ཡུལ་དང་གྲོང་རེར་བཀའ་རྐུན་ཟོག་པོ་རེ༔དེ་དུས་ཆོས་བཞིན་སྤྱོད་པ་ཉིན་སྐར་ཙམ༔རེ་འགའ་སྲིད་ཀྱང་བཟང་ངན་རྐྱེན་གྱིས་བསླུ༔མི་ཕྱུགས་གཉིས་ཀར་འཇིགས་པའི་ནད་རིམས་དར༔དེ་དུས་བདུད་ཀྱི་དཔུང་སྟོབས་བརླག་པ་དང་༔བསྟན་འགྲོ་གསོ་དང་ཆོས་སྒྲུབ་གོ་ཆ་དང་༔ནད་མུག་མཚོན་གྱི་བསྐལ་པ་ཉམས་པའི་ཕྱིར༔བདུད་འཇོམས་གནམ་ལྕགས་རྡོ་རྗེ་ཕ་ལམ་ཉིད༔ཐུགས་སྒྲུབ་གཉིས་པ་གསང་བའི་རྒྱ་ཅན་འདི༔དར་ཞིང་ཉམས་ལེན་བྱེད་པའི་ཡུལ་ཀུན་ཏུ༔བདེ་ལེགས་ཡར་འཕེལ་ཕྱོགས་ལས་རྣམ་རྒྱལ་འགྱུར༔རྩེ་གཅིག་ཉམས་སུ་ལེན་པའི་གང་ཟག་རྣམས༔རིང་བོར་མི་ཐོགས་མངོན་སངས་རྒྱས་འགྱུར་རོ༔འདི་ཉིད་སྒྲུབ་པ་ཀུན་གྱི་སྙིང་པོ་སྟེ༔ཟབ་གསང་བླ་མེད་རྡོ་རྗེ་ཐེག་པའི་ཆོས༔རང་གཞི་རང་གསལ་རང་ངོར་སངས་གྱུར་ཏེ༔འབད་རྩོལ་མེད་པའི་དཀྱིལ་འཁོར་རང་ངོར་མངོན༔འདི་ཉིད་ཉམས་ལེན་ཀུན་གྱི་རྩ་བ་སྟེ༔ཆོས་སྐུ་རང་རྩལ་བཞུགས་པ་རང་གཞིའི་ཞལ༔ཐིག་ལེ་ཉག་གཅིག་དགོངས་པ་མངོན་གྱུར་ཏེ༔འདི་ཉིད་དངོས་གྲུབ་ཀུན་གྱི་འབྱུང་གནས་མཆོག༔འབད་རྩོལ་མེད་པའི་རང་གཞི་འདི་བསྒོམ་པས༔མཐར་ཐུག་སྒྲིབ་བྲལ་བུམ་སྐུའི་དགོངས་པ་རྙེད༔གཞོམ་གཞིག་བྲལ་བ་མཆོག་གི་དངོས་གྲུབ་ཀྱི༔གསང་མཛོད་ཆེན་པོའི་སྒོ་འབྱེད་དེར་སྤྱོད་དོ༔དེ་མིན་དངོས་གྲུབ་གང་གིས་འདིར་འགྲན་སུ༔ས་མ་ཡ༔ཨེ་མ༔མ་འོངས་སྐལ་ལྡན་ལས་ཅན་སྐལ་བ་རུ༔ཁྱད་དུ་འཕགས་པའི་ཟབ་ཆོས་ཉི་མ་འདི༔བཞག་གོ་སྣོད་ལྡན་ཕལ་ཆེར་འདིས་འཚེང་སྟེ༔མ་རུངས་བདུད་བགེགས་འབྱུང་པོའི་སྟོབས་འཇོམས་འགྱུར༔འདི་ཉིད་ལག་ཏུ་ལེན་པའི་རིམ་པ་ནི༔རྩ་གསུམ་གཏོར་མ་བརྗིད་ལྡན་མཛེས་པ་དང་༔བརྟེན་པའི་རྩ་བ་དཀྱིལ་འཁོར་ཀུན་རྫོགས་པ༔ཕུར་པ་དབྱིབས་མཛེས་ནང་རྟེན་ལྡན་པ་བཞག༔དེ་མདུན་ཕྱི་ནང་གསང་མཆོད་འབྱོར་ཚོགས་བཤམ༔དཀར་ཕྱོགས་མཆོད་ཅིང་ནག་ཕྱོགས་བགེགས་ཚོགས་བསྐྲད༔གསང་གསུམ་སྒོ་བསྡམས་རལ་པ་གསུམ་སྤངས་ཏེ༔ཐབས་ཤེས་དབྱེར་མེད་སྒྲུབ་པའི་དལ་དུ་འཇུག༔མདོ་འམ་སྔགས་ལམ་གང་དུ་མ་གཏོགས་པའི༔ཁས་ལེན་ངོས་འཛིན་མེད་ན་ཐེག་པ་གང་༔བསྲུང་བྱ་བསྡོམ་བྱ་གང་དང་མི་ལྡན་ན༔མདོ་རྒྱུད་བསྟན་འཛིན་ཁུར་དེར་ཆོས་ཐམས་ཅད༔སྒྲུབ་དང་དཀྱིལ་འཁོར་གང་ལ་མི་བརྟེན་ཞིང་༔ཕྱི་ནང་གསང་བའི་རྣལ་འབྱོར་གང་མིན་པས༔དམ་ཉམས་བག་མེད་སྤྱོད་པའི་ཐ་མལ་ལ༔སྔགས་འཆང་གྲལ་འཛིན་དེ་ལ་སྔགས་སྐལ་ཆད༔རྒྱལ་བའི་བཀའ་བཞིན་བསྒྲུབ་ཅིང་ཚུལ་དང་ལྡན༔བླ་མ་ལ་གུས་དམ་ཚིག་རྟག་ཏུ་བསྲུང་༔ཚེ་འདིའི་ཁེ་དྲག་རེ་རློམ་ཀུན་བྲལ་ཞིང་༔ཚེ་གཅིག་སྒོམ་སྒྲུབ་དང་ལེན་གང་ཟག་ནི༔པདྨ་ང་དང་སྐད་ཅིག་འབྲལ་མི་འགྱུར༔འདི་བཞིན་འདི་ཉིད་ཉམས་ལེན་རིམ་པའོ༔ས་མ་ཡ༔དེ་ནས་སྐྱབས་སུ་འགྲོ་བ་ནི༔ན་མོ༔བླ་མ་རིག་འཛིན་ཡི་དམ་མཁའ་འགྲོའི་ཚོགས༔སངས་རྒྱས་ཆོས་མཆོག་འཕགས་པའི་དགེ་འདུན་ལ༔འདི་བཟུང་བླ་མེད་བྱང་ཆུབ་མ་ཐོབ་བར༔བདག་སོགས་རྩེ་གཅིག་གུས་པས་སྐྱབས་སུ་མཆི༔ལན་གསུམ༔དེ་ནས་སེམས་བསྐྱེད་པ་ནི༔ན་མོ༔རྒྱུད་དྲུག་འཁོར་བར་འཁྱམས་པའི་ཕ་མ་རྣམས༔མ་ལུས་རྣམ་མཁྱེན་སངས་རྒྱས་ཐོབ་བྱའི་ཕྱིར༔བདག་གིས་ཡང་གསང་བླ་མེད་བསྒྲུབ་ནས་ནི༔འགྲོ་རྣམས་སངས་རྒྱས་ལམ་འགོད་སེམས་བསྐྱེད་དོ༔ལན་གསུམ༔དེ་ནས་བགེགས་ལ་བཀའ་བསྒོ་བ་ནི༔ཧཱུྃ་ཧཱུྃ་ཧཱུྃ༔ང་ནི་དཔལ་ཆེན་རྡོ་རྗེ་གཞོན་ནུ་ཆེ༔གདོད་ནས་མ་བཅོས་ཆོས་དབྱིངས་ཡེ་ཤེས་ལྷ༔གཞོམ་གཞིག་བྲལ་བ་རྡོ་རྗེ་སྲིན་པོའི་སྐུ༔འཁོར་འདས་ཡོངས་ཁྱབ་འཁོར་འདས་ཡོངས་ཀྱི་བདག༔སྣང་སྲིད་འདི་ན་དྲེགས་ཅན་གང་སུ་དག༔འཇིགས་བྲལ་རྡོ་རྗེ་གཞོན་ནུའི་བཀའ་ལ་ཉོན༔ཧཱུྃ༔གསང་བ་བླ་ན་མེད་པའི་དཀྱིལ་འཁོར་འདིར༔ལྟ་བར་མི་དབང་སྐལ་མེད་གདོན་བགེགས་ཚོགས༔ལས་ཀྱི་ལན་ཆགས་གླུད་གཏོར་འདིས་འཁོར་གྱི༔སོ་སོ་རང་རང་གནས་སུ་འགྲོ་བར་གྱིས༔བཀའ་ལས་འདས་ན་མགོ་བོ་ཚལ་པར་འགེམས༔དམ་ལས་འདའ་ན་ལུས་སེམས་བསྲེགས་པར་འགྱུར༔དེ་བས་ད་ལྟ་ཉིད་དུ་ཕྱིར་དེངས་ཤིག༔རྩ་སྔགས་དང་ནི་ཧཱུྃ་བཞིའི་སྔགས་རྣམས་བརྗོད༔གུ་གུལ་བསྲེག་ཅིང་ཐུན་གྱིས་བྲབ་པར་བྱ༔དེ་ནས་སྲུང་འཁོར་བསྒོམ་པ་ནི༔ཧཱུྃ༔བདག་ཉིད་དཔལ་ཆེན་རྡོ་རྗེ་གཞོན་ནུ་ཡི༔སྐུ་ལས་ཁྲོ་ཚོགས་མཚོན་ཆ་མེ་དཔུང་དང་༔ཡེ་ཤེས་ལྔ་ཡི་འོད་ཟེར་རྣམ་པར་འཕྲོས༔གཞོམ་བྲལ་སྲ་མཁྲེགས་རྡོ་རྗེའི་གུར་ཆེན་པོ༔ཡེ་ཤེས་འོད་ཟེར་མཚོན་ཐུན་རབ་ཏུ་འཁྲུགས༔མི་འཇིགས་ནམ་མཁའི་རྡོ་རྗེས་རྒྱས་གདབ་བོ༔ཨོཾ་ཛྙཱ་ན་པཉྩ་རཀྵ་ཙཀྲ་རཀྵ་རཾ་རཀྵ༔སྟེང་ཡང་རྡོ་རྗེ་ཕུར་བའི་བླ་བྲེ་ལ༔རྡོ་རྗེ་ཕུར་པའི་ཐོག་ཆེན་ཆར་ལྟར་འབེབས༔འོག་ཀྱང་རྡོ་རྗེ་ཕུར་པའི་ས་གཞི་ལ༔རྡོ་རྗེ་ཕུར་པའི་འདུ་འཕྲོ་མེ་ལྟར་འབར༔ཕྱོགས་མཚམས་མ་ལུས་རྡོ་རྗེ་ཕུར་པས་གཏམས༔རྡོ་རྗེ་ཕུར་པའི་ཚྭ་ཚྭ་སྐར་ལྟར་འཁྲུགས༔སྟེང་འོག་ཕྱོགས་མཚམས་སྲུང་ཟློག་ཁྲོ་བོས་གཏམས༔ཨོཾ་བཛྲ་ཀཱི་ལི་ཀཱི་ལ་ཡ་ཧཱུྃ་ཕཊ༔ཨོཾ་ཧཱུྃ་སརྦ་ཀྲོ་དྷ་གརྫ་ཧ་ན་ད་ཧ་པ་ཙ་བྷནྡྷ་ཧུ་ལུ་ཏིཥྛ་ཚིནྡྷ་བྷིནྡྷ་སྥོ་ཊ་ཡ་རཀྵ་རཀྵ༔ཧཱུྃ༔འཁོར་བ་མྱང་འདས་ཆེན་པོར་ཡོངས་སྒྲོལ་བ༔ཕྱོགས་རིས་བྲལ་བའི་བྱང་ཆུབ་སེམས་ཀྱི་སྤྲིན༔མི་ཤིགས་མི་འགྱུར་རང་བྱུང་ལྷུན་གྲུབ་ཀྱི༔རྡོ་རྗེ་སྲུང་བའི་གུར་ཁང་ཆེན་པོའོ༔ཨ་དྷརྨ་དྷཱ་ཏུ་ཛྙཱ་ན་དྷརྨ་དྷཱ་ཏུ་བྷྲུྃ་སྭཱ་ཧཱ༔བྷྲུྃ༔སྣོད་ཀྱི་འཇིག་རྟེན་འོག་མིན་ཆོས་དབྱིངས་མཁའ༔བཅུད་ཀྱི་སེམས་ཅན་རྡོ་རྗེ་ཕུར་པའི་ལྷ༔རང་བྱུང་རྣམ་དག་གཞལ་ཡས་ཆེན་པོ་ལ༔བགེགས་དང་ལོག་པར་འདྲེན་པའི་མིང་ཡང་མེད༔ཨོཾ་ཧཱུྃ་སྭཱ་ཨཱཾ་ཧཱ༔བྷྲཱུྃ་བཛྲ་ཀཱི་ལི་ཀཱི་ལ་ཡ་སརྦ་མ་ཧཱ་ཀྲོ་དྷ་ཧཱུྃ་ཕཊ༔སརྦ་བིགྷྣཱན་མཱ་ར་ཡ་ཕཊ༔ཨོཾ་བཛྲ་ཙཀྲ་ཏིཀྵཱ་ཀརྨ་ཀཱི་ལ་ཡ་ཛྭ་ལ་རཾ་རཾ་བཛྲ་བི་ཤྭ་ཀྲོ་དྷ་ཛྭ་ལ་མཎྜ་ལ་ཧཱུྃ་ཕཊ༔དེ་ནས་བཤགས་པ་ནི༔ཨཱཿཡེ་གཞི་གདོད་མའི་སངས་རྒྱས་ཆོས་ཀྱི་སྐུ༔ལམ་སྣང་མ་རིག་དབང་གིས་རང་ཞལ་བསྒྲིབ༔གཟུང་འཛིན་ལམ་གྱི་འཁོར་བའི་འཆིང་བ་ཀུན༔གནས་ལུགས་ཀ་དག་ཀུན་བཟང་ཀློང་དུ་བཤགས༔བཛྲ་ས་མ་ཡ་ཤུདྡྷེ་ཨཿདེ་ནས་བརྡ་སྒོ་དབྱེ་བ་ནི༔ཧཱུྃ༔སྣང་བ་ཁྱབ་གདལ་ལྷུན་འབྱམས་གཞལ་ཡས་ན༔རང་རིག་མ་བཅོས་ཀ་དག་ཆོས་ཀྱི་སྐུ༔རང་གསལ་འགགས་མེད་ཡེ་ཤེས་རང་ཤར་བས༔བརྡལ་ཁྱབ་ཆོས་དབྱིངས་ཡེ་ཤེས་འཆར་སྒོ་ཕྱེ༔བཛྲ་པྲ་ཝེ་ཤ་ཡ་ཕཊ༔བརྡ་ཕྱག་འཚལ་བ་ནི༔ཧཱུྃ༔རང་བྱུང་ལྷུན་གྲུབ་ཡེ་ཤེས་ཡེ་རྫོགས་ཤིང་༔རང་རིག་སྐུ་གསུམ་ཡོངས་རྫོགས་དཀྱིལ་འཁོར་ལྷ༔མ་རིག་དབང་གིས་རང་དང་ཞལ་མ་མཇལ༔ད་ནི་རང་ངོ་རང་ཞལ་མཇལ་ཕྱག་འཚལ༔ཨོཾ་ཨཱཿཧཱུྃ་བཛྲ་ཛྙཱ་ན་ཀུ་མཱ་ར་ན་མོ༔དམ་བཅའ་བ་ནི༔ཧཱུྃ༔ལྷན་སྐྱེས་ཡེ་ཤེས་རྡོ་རྗེ་གཞོན་ནུ་ཆེ༔གཞན་གྱིས་མ་བཅོས་རང་ངོར་རང་དམ་བཅས༔ད་ནི་རང་རིག་ཡེ་ཤེས་རྟོགས་པའི་ལྷ༔མ་འགྲུབ་བར་དུ་མི་གཏོང་བསྒྲུབ་ལགས་སོ༔ཨོཾ་བཛྲ་ས་མ་ཡ་ཧཱུྃ༔དེ་ནས་བྱིན་ཆེན་དབབ་པ་ནི༔ཧཱུྃ་ཧཱུྃ་ཧཱུྃ༔ཁྱབ་གདལ་འོག་མིན་ཆོས་དབྱིངས་ཆེན་པོའི་མཁའ༔གཞོམ་བྲལ་མི་ཤིགས་རྡོ་རྗེའི་གཞལ་ཡས་ནས༔སྐུ་ལྔ་ལྷུན་གྲུབ་རྡོ་རྗེ་ཕུར་པའི་ལྷ༔ཡབ་ཡུམ་སྲས་འཁོར་མ་ལུས་བཀའ་སྡོད་བཅས༔མི་གནས་ཡེ་ཤེས་ངང་ལས་མ་གཡོས་ཀྱང་༔ཐུགས་རྗེའི་རོལ་པ་གཟུགས་ཀྱི་སྐུར་བཞེངས་ལ༔གསང་ཆེན་རོལ་པའི་དུར་ཁྲོད་ཆེན་པོ་འདིར༔གཤེགས་ནས་དབང་བྱིན་དངོས་གྲུབ་སྩོལ་བ་དང་༔སྒྲུབ་པའི་གནས་ཡུལ་སྒྲུབ་པོ་སྒྲུབ་རྫས་ལ༔གཞལ་ཡས་བཀོད་པ་ལྷ་སྔགས་ཆོས་ཉིད་ཀྱི༔རོལ་པ་ཆེན་པོའི་ངང་དུ་བྱིན་ཕོབ་ཅིག༔ཨོཾ་ཨ་ཧཱུྃ་སརྦ་མ་ཧཱ་གུ་རུ་དྷེ་ཝ་ཌཱཀི་ནཱི་ཧ་རི་ནི་ས་བཛྲ་ཀཱི་ལ་ི་ཀཱི་ལ་ཡ་སརྦ་ས་པ་རི་ཝཱ་ར་བཛྲ་ས་མ་ཡ་ཛ་ཛ༔ཨ་ཝེ་ཤ་ཡ་ཨཱཿདེ་ནས་མཆོད་པ་བྱིན་བརླབ་ནི༔རྃ་ཡྃ་ཁྃ༔སྣང་སྲིད་ཐམས་ཅད་རྣམ་དག་མཆོད་པའི་སྤྲིན༔གཟུང་དང་འཛིན་པའི་དྲི་མ་ཐམས་ཅད་སྦྱངས༔ཨོཾ་ཨཱཿ་ཧཱུྃ༔ཐབས་དང་ཤེས་རབ་མཉམ་སྦྱོར་བདུད་རྩི་དང་༔འཁོར་བ་ཡོངས་སྒྲོལ་རཀྟའི་རྒྱ་མཚོ་འཁྱིལ༔བདག་འཛིན་རཱུ་དྲ་བདག་མེད་དབྱིངས་བསྒྲལ་བའི༔གཏི་མུག་ཤ་ཆེན་རི་བོ་ཇི་ལྟར་སྤུངས༔འདོད་ཆགས་ཁྲག་ཆེན་རྒྱ་མཚོ་མཚོ་ལྟར་བསྐྱིལ༔ཞེ་སྡང་རུས་པའི་གྲམ་ཁྲོད་རྫ་ལྟར་བསྙིལ༔ཕུང་ཁམས་སྐྱེ་མཆེད་དབང་པོ་ཡུལ་ལྔར་བཅས༔ཉེར་སྤྱོད་འདོད་ཡོན་མཆོད་སྤྲིན་རྒྱན་དུ་ཤར༔ཨོཾ་ཨཱཿཧཱུྃ་སརྦ་པཉྩ་ཨ་མྲྀ་ཏ་ཧཱུྃ་ཧྲཱིཿཋཱ༔ཨོཾ་ཨཱཿཧཱུྃ་མ་ཧཱ་རཀྟ་ཛྭ་ལ་མཎྜལ་ཧཱུྃ་ཧྲཱིཿཋཱ༔ཨོཾ་ཨཱཿཧཱུྃ་མ་ཧཱ་བ་ལིངྟ་ཏེ་ཛྭ་བ་ལིངྟ་བ་ལ་བ་ཏི་གུ་ཧྱ་ས་མ་ཡ་ཧཱུྃ་ཧྲཱིཿཋཱ༔ཨོཾ་ཨཱཿཧཱུྃ༔ཨོཾ་བཛྲ་ཨརྒྷཾ་པཱདྱཾ་སོགསཤབྡ་ཨཱཿཧཱུྃ་སྭཱ་ཧཱ༔ཨོཾ་ཨཱཿཧཱུྃ་མ་ཧཱ་རཱུ་པ་ཤཔྡ་སོགསདྷརྨ་ཨཱཿཧཱུྃ་སྭཱ་ཧཱ༔ཨོཾ༔ཧཱུྃ༔ཏྲཱྃཿཧྲཱིཿཨཱཿམཱུཾཿལཱཾཿམཱཾཿཔཱུཾཿཏཱཾཿཨོཾ་བཛྲ་སྥ་ར་ཎ་ཁཾ་སྭཱ་ཧཱ༔སྐྱེ་བ་མེད་པ་ཀ་དག་ཁྱབ་གདལ་ལྷུན་འབྱམས་ཕྱོགས་ཡན་ཆེན་པོའི་ངང་དུ༔དམིགས་མེད་འཛིན་རྩོལ་བྲལ་བའི་ཀ་དག་ཆོས་དབྱིངས་ཆེན་པོའི་ལྷུམས་སུ་ཞུགས༔ཧཱུ༔རྡོ་རྗེ་ཁྲོས་པས་ཞེ་སྡང་མ་ལུས་གཅོད༔མཚོན་ཆ་སྔོན་པོ་རབ་ཏུ་འབར་བ་ནི༔མཁའ་དབྱིངས་ཀློང་ན་ཐིག་པ་ཧྲིག་གེར་ཤར༔སྲོག་གི་གོ་རུ་སྟོང་གསལ་ཆུ་རེ་བ༔སྙིང་གི་དཀྱིལ་དུ་འཛིན་མེད་ལྷན་ནེར་བསྒོམ༔ཨོཾ་མ་ཧཱ་ཤུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཏྨ་ཀོ྅ཧཾ༔ཡེ་གནས་སྟོང་ཉིད་སྙིང་རྗེ་ཕྱོགས་རིས་བྲལ་བ་འཁོར་འདས་ཡོངས་ལ་སྙོམས་པ་རང་བཞིན་རང་གསལ་ཆེན་པོ་ཀུན་ལ་སྣང་བའོ༔ཧཱུྃ༔སྟོང་ཉིད་སྙིང་རྗེས་མ་རྟོགས་ཀུན་བསྒྲལ་བ༔མནར་ཅིང་བསད་གཅོད་མནན་པ་མ་ཡིན་ཏེ༔ཕུང་པོ་འགྱུར་མེད་རྡོ་རྗེར་གཏམས་བྱས་ནས༔རྣམ་པར་ཤེས་པ་རང་བྱུང་རྡོ་རྗེར་བསྒོམ༔ཡེ་ཡིན་རྡོ་རྗེ་གཞོན་ནུའི་རིག་འཛིན་རྣམས༔འཇིགས་བྲལ་སྲིད་པ་རྡོ་རྗེར་སྒྲུབ་མཛོད་ཅིག༔ཡེ་ནས་སྲིད་པ་རྡོ་རྗེ་ཕུར་པའི་ལྷ༔ཡེ་ཤེས་ཁྲོ་རྒྱལ་ཆེན་པོ་འགྲུབ་པར་མཛོད༔མ་ཧཱ་ཤུ་གཉའ་ན་དྷརྨ་དྷཱ་ཏུ་ཨཏྨ་ཀོ྅་ཧཾ༔རང་བཞིན་ཁྱབ་གདལ་ཆེན་པོའི་ངང་ནས་རིག་པའི་ངོ་བོ་ཧཱུྃ་གི་ཡི་གེར་འདུས་པའི་མདངས་ལས་འབྱུང་བ་རིམ་བརྩེགས་གཞལ་ཡས་ལྷ་དང་བཀོད་པ་ཀུན་གྱི་རྒྱུ་རུ་ཐུགས་རྗེ་ཕྱོགས་བྲལ་ཀུན་ཁྱབ་ཀྱི་ཡེ་ཤེས་ཆེན་པོའི་སྤྲུལ་བསྒྱུར་ནི༔ཧཱུྃ༔ཆོས་དབྱིངས་སྐྱེ་བ་མེད་པའི་ངང་ཉིད་ལས༔ཆོས་ཀུན་མ་ལུས་རང་བྱུང་རྒྱུ་ལས་བྱུང་༔ཐམས་ཅད་རྒྱུ་ལས་མ་བྱུང་གང་ཡང་མེད༔རང་རིག་རྒྱུ་ཡི་ངོ་བོ་ཧཱུྃ་དུ་གསལ༔ཧཱུྃ་ཙིཏྟ་བཛྲ་ས་མ་ཏི་ཛཿཧཱུྃ་བཾ་ཧོ༔ཆོས་ཉིད་གསལ་སྟོང་ཆེན་པོའི་ངང་ལས་སྣང་རིག་གཞལ་ཡས་ལྷ་རུ་བསྒོམ་པ་ནི༔ཧཱུྃ་ཨ༔ཆོས་སྐུ་སྐྱེ་བ་མེད་པའི་ངང་ཉིད་ལས༔ཨེ་ལས་ནམ་མཁའ་མཐའ་དབུས་མེད་པར་བརྡལ༔ཡཾ་ལས་སྟོབས་ལྡན་རླུང་གི་དཀྱིལ་འཁོར་ལྗང་༔ར་ལས་རཀྟའི་རྒྱ་མཚོ་རྔ་ཀློང་འཁྱིལ༔སུཾ་ལས་དབང་ཆེན་གསེར་གྱི་ས་གཞི་བརྡལ༔ཀེཾ་ལས་རུས་པའི་རི་རབ་གྲུ་གསུམ་བརྗིད༔རཾ་ལས་བསྐལ་བའི་མེ་དཔུང་ཕྱོགས་བཅུར་འབར༔ཨེཿཡཾཿརཿསུཾཿཀེཾཿརཾཿསྥ་ར་ཎ་ཕཊ༔སཾ་ཧ་ར་ཎ་ཧཱུྃ༔རྟེན་གཞལ་ཡས་ཁང་གསལ་བ་ནི༔ཆོས་དབྱིངས་སྐྱེ་བ་མེད་པའི་ངང་ཉིད་ལས༔ཧཱུྃ་ལས་བྷྲཱུྃ་འཕྲོས་ཡོངས་སུ་གྱུར་པ་ལས༔བརྡལ་ཁྱབ་ལྤགས་པས་རབ་གཡོགས་ཀེང་རུས་མཁར༔རྣམ་དག་ལྷུན་གྲུབ་འོད་ལྔའི་གཞལ་ཡས་ཁང་༔ཨོཾ་་བྷྲཱུྃ་སྥ་ར་ཎ་ཕཊ༔སཾ་ཧ་ར་ཎ་ཧཱུྃ༔བརྟེན་པ་ལྷ་གསལ་བ་ནི༔པད་ཉི་མཚན་འཛིན་བམ་གྱི་ཁྲི་སྟེང་དུ༔སྣང་སྟོང་ཐབས་ཤེས་དབྱེར་མེད་ཡེ་ཤེས་ལྷ༔མི་གནས་ཡེ་ཤེས་རྡོ་རྗེ་གཞོན་ནུའི་སྐུ༔རིག་རྩལ་རོལ་པའི་སྒྱུ་འཕྲུལ་འཁོར་དུ་ཤར༔ཨོཾ་་སརྦ་ཏ་ཐཱ་ག་ར་བཛྲ་ས་མ་ཡ་ཛ་ཛ༔ཞེས་དེ་བཞིན་གཤེགས་པ་ཐམས་ཅད་ཀྱིས་བདག་ལ༔ཀཱ་ཡ་ཝཱཀ་ཙིཏྟ་ཨ་བྷི་ཥིཉྩ་ཨོཾ་ཨཱཿཧཱུྃ་སྭཱ་ཧཱ༔དེ་ནས་སྤྱན་འདྲེན་པ་ནི༔ཧཱུྃ༔ཆོས་དབྱིངས་གདལ་བ་ཆེན་པོའི་ཀློང་དཀྱིལ་ནས༔རང་བྱུང་ལྷུན་གྱིས་གྲུབ་པའི་ཡེ་ཤེས་ལྷ༔འཁྲུལ་སྣང་ལམ་གྱི་རཱུ་དྲ་ཡོངས་སྒྲོལ་དཔལ༔རྡོ་རྗེ་གཞོན་ནུ་ཡབ་ཡུམ་གཤེགས་སུ་གསོལ༔ཆོས་ཉིད་སྒྱུ་མར་རོལ་པའི་དུར་ཁྲོད་ནས༔རང་བཞིན་མ་འགགས་རྣམ་འགྱུར་ཆོ་རོལ་མང་༔ཉོན་མོངས་རང་ཚུལ་རང་ཉིད་འཇོམས་མཛད་དཔལ༔ཀཱི་ལ་རིགས་བཞི་ཁྲོ་བཅུ་ཡབ་ཡུམ་སྲས༔ཁྲ་ཐབས་ཉེར་གཅིག་སྒོ་མ་བཞི་དང་བཅ